钦定古今图书集成/明伦汇编/家范典/第013卷 > 《赴召告考妣墓文》崔铣
## 钦定古今图书集成/明伦汇编/家范典/第013卷 > 《赴召告考妣墓文》崔铣

“於乎！我父我母，鞠铣育铣，教之长之，俾明经登科，致
官大夫，在正德丁丑，请告侍母之疾而不终；在嘉靖
甲申，弃官养父之老而不久。自兹洒扫丘垄，服勤稼
穑，不复有意于斯世矣。今圣天子过听，群臣之荐，元
辅之举，召儿翼德春宫，掌翰禁苑，再瞻阙庭，复职文
字。儿奉命北上，暂违墓下。儿之斯行，益于时，尚未知”
守其节则可矢若“党附私朋，上欺君父，纳结广赂，自
丧清白。逢迎所好，以违方直；矜挟所有，以失贤俊，则
儿愆积咎，生无颜复奉我二亲之祀矣。祈二亲神灵
祐止，罔俾失坠。”